31998D0537
L 252/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 13 юли 1998 година
относно одобряване на текста на изменение на разпоредбите, свързани с търговията, на Договора за Енергийната харта и неговото временно прилагане, договорено от Конференцията за Енергийната харта и Международната конференция на страните, подписали Договора за Енергийната харта
(98/537/EО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него, във връзка с първото изречение от член 228, параграф 2,
като взе предвид член 3, параграф 2 от Решение 98/181/EО, ЕОВС, Евратом на Съвета и на Комисията от 23 септември 1997 г. (1),
като взе предвид предложението на Комисията,
като има предвид, че Договорът за енергийната харта е подписан на 17 декември 1994 г. от Европейските общности и техните държави-членки;
като има предвид, че Европейските общности и преобладаващото мнозинство от техните държави-членки са депозирали на 16 декември 1997 г. при депозитара - правителството на Португалската република - документите си за одобрение или ратифициране;
като има предвид, че останалите държави-членки скоро ще ратифицират Договора за енергийната харта;
като има предвид, че Договорът за енергийната харта е влязъл в сила на 16 април 1998 г.;
като има предвид, че Договорът за енергийната харта се прилага временно, до възможната степен, от датата на неговото подписване, и ще продължи да се прилага до възможната степен от онези подписващи страни, които все още не са ратифицирали Договора;
като има предвид, че Договорът за Енергийната харта предвижда неговите търговски разпоредби да бъдат разгледани в светлината на резултатите от Уругвайския кръг от многостранните търговски преговори и от включването на свързаното с енергетиката оборудване в търговските разпоредби, с оглед приемането на такива изменения от Конференцията за енергийната харта;
като има предвид, че включването в Договора на съответните разпоредби на СТО чрез позоваване вместо съдържащите се в него условията на ГАТТ, 1947 г., както и включването на свързаното с енергетиката оборудване в търговските условия, са в интерес на Общността;
като има предвид, че Общността има изключителна компетенция по Общата търговска политика;
като има предвид, че едновременно с Конференцията за енергийната харта беше проведена и международна конференция, за да се даде възможност за участие на всички държави, подписали Договора за енергийната харта, в процедурата на взимане на решения;
като има предвид, че Конференцията за енергийната харта и посочената международна конференция, проведени на 24 април 1998 г., се споразумяха относно текста на изменението на търговските разпоредби на Договора за енергийната харта, включително списъка на свързаното с енергетиката оборудване, и относно съответните решения, споразумения и декларации (Търговско изменение);
като има предвид, че Общността следва да одобри официално и окончателно текста на Търговското изменение;
като има предвид, че Търговското изменение следва да бъде приложено временно до влизането му в сила, съгласно неговите условия,
РЕШИ:
Член 1
1. Текстът на изменението на свързаните с търговията разпоредби на Договора за енергийната харта, който беше договорен в рамките на Конференцията за енергийната харта/международната конференция на 24 април 1998 г., включително списъка на свързаното с енергетиката оборудване и съответните решения, споразумения и декларации, се одобрява окончателно от името на Европейската общност.
2. Текстът на Търговското изменение е приложен към настоящото решение.
3. Комисията нотифицира Секретариата на Енергийната харта за официалното одобрение на текста на Търговското изменение от Общността.
Член 2
Търговското изменение се прилага временно в съответствие с неговите разпоредби 90 дни след приемането му от Конференцията за енергийната харта и се прилага окончателно след влизането му в сила.
Съставено в Брюксел на 13 юли 1998 година.